89/367/ETY: Neuvoston päätös, tehty 29 päivänä toukokuuta 1989, pysyvän metsäkomitean perustamisesta



Virallinen lehti nro L 165 , 15/06/1989 s. 0014 - 0015

Suomenk. erityispainos Alue 3 Nide 29 s. 0163

Ruotsink. erityispainos Alue 3 Nide 29 s. 0163



NEUVOSTON PÄÄTÖS, tehty 29 päivänä toukokuuta 1989, pysyvän metsäkomitean perustamisesta (89/367/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43, 130s ja 235 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että maataloustuotannon ylijäämien vähentämiseen tähtääviin yhteisön pyrkimyksiin on liityttävä tehokkaita toimenpiteitä maatalouden rakenteiden parantamiseksi, tässä suhteessa metsätalouden on edistettävä merkittävästi sekä maatalouden vaihtoehtoisten tulonlähteiden luomista että maataloudelle suotuisten metsäekosysteemien kehittämistä, yhteisön metsävaroja uhkaavat erilaiset haittatekijät, ja tämä tilanne voi vaarantaa metsien taloudellisten, ympäristöön liittyvien ja yhteiskunnallisten tavoitteiden toteutumisen, lisäksi erilaiset yhteisön politiikat vaikuttavat metsätalouteen ja sen tehtävään maatalouden rakennepolitiikassa ja maaseudun kehittämispolitiikassa, jäsenvaltioiden ja komission tiivis ja jatkuva yhteistyö, joka koskee erityisesti jäsenvaltioiden välistä pysyvää, vastavuoroista tiedottamista metsätalouden tilanteesta ja kehityksestä sekä metsätalouteen vaikuttavia erilaisia yhteisön politiikkoja, on tarkoituksenmukainen keino tukea metsätalouden toimien tehokkuutta maatalouden rakennepolitiikan ja maaseudun kehittämispolitiikan yhteydessä, ja mainittu yhteistyö voidaan toteuttaa tehokkaimmin perustamalla pysyvä komitea, jossa on edustajia kustakin jäsenvaltiosta ja jonka puheenjohtajana toimii komission edustaja, ON TEHNYT TÄMÄN PÄÄTÖKSEN: 1 artikla Jäsenvaltioiden ja komission tiiviin ja jatkuvan metsätaloutta koskevan yhteistyön turvaamiseksi, ja siten sekä yhteisön maatalouden rakennepolitiikan että maaseudun kehittämispolitiikan puitteissa aloitettujen metsätalouden toimien tukemiseksi, perustetaan pysyvä metsäkomitea, jäljempänä 'komitea`. 2 artikla 1 Ottaen huomioon jäsenvaltioiden metsäpolitiikat ja niihin liittyvät toimenpiteet ja ohjelmat, metsätalouden aseman maatalouden rakennepolitiikassa ja maaseudun kehittämispolitiikassa sekä metsäpolitiikan ja yhteisön eri politiikkojen väliset yhteydet, jäsenvaltioiden ja komission vastavuoroinen tiedottaminen metsätalouden tilanteesta ja kehityksestä sekä siihen liittyvistä politiikoista toteutetaan komiteassa. 2 Komissio voi omasta aloitteestaan tai jäsenvaltion edustajan pyynnöstä kuulla komiteaa kaikista yhteisön erilaisista politiikoista johtuvista metsätaloutta koskevista kysymyksistä ja näkökohdista. 3 Komission ehdotuksesta neuvosto voi siirtää komitealle yhteisön toimintoja koskevia muita tehtäviä, jotka vaikuttavat metsätalouteen. 3 artikla Komitea muodostuu jäsenvaltioiden edustajista. Sen puheenjohtajana on komission edustaja. Komissio huolehtii komitean sihteeristön tehtävistä. Komitea vahvistaa työjärjestyksensä. 4 artikla Tämä päätös on osoitettu kaikille jäsenvaltioille. Tehty Brysselissä 29 päivänä toukokuuta 1989. Neuvoston puolesta Puheenjohtaja C. ROMERO HERRERA (1) EYVL N:o C 312, 7.12.1988, s. 11 (2) Lausunto on annettu 26 päivänä toukokuuta 1989 (3) EYVL N:o C 139, 5.6.1989, s. 15